
Здравейте, реших да се посъветвам за може би често срещан проблем? Казусът е следният – имам един съсед, който претендира, че съм влязъл в неговия двор (оградата е мрежа, която я имаше преди да купя парцела и да се настаня). Това започна, когато го помолих за съдействие да премести разни материали (стара дограма и керемеди), които е подпрял на мрежата, която ни дели имотите. Помолих го, защото искам да сложа нови колове и мрежа, защото сега мрежата се държи на храсти и дръвчета, които не са точно по границата помежду ни. Той обаче не желае да съдейства и според него съм навлязъл в неговия имот (незнайно как, като нищо не съм правил/слагал). Иска да идва да мери с рулетка дали съм си в границите. Казах му, че трябва да си плати за актуална скица и геодезическо измерване на имота си, ако има претенции. Важно е да се отбележи, че ние си направихме такова измерване, веднага след като купихме имота и си имаме колчета по границите. Точно този съсед не беше тук тогава, само жена му, но не пожела да излезе да наблюдава.  

Аз искам да продължа с поправката на оградата, понеже искам тя да си е по границата на първо място, и на второ – съседът има две кучета, които в момента лесно биха могли да преминат в моя имот и да създадат всякакви проблеми – имам две малки деца.  

Честно казано не знам как да постъпя. Посъветвах се с познат юрист, който каза да продължавам спокойно, щом си имам трасиране, а съседът, щом има претенции, да си плати за съответните административни услуги и да провери границите. За материалите, които висят на оградата и я притискат към моя имот ме посъветва да поизбутам, колкото да се освободи линията на границата, като се опитвам да не ги счупвам, събарям.  

Мен всичко това ме притеснява, защото нещата могат да излязат извън контрол, предвид поведението на съседа. Вече може да се каже, че всеки ден се стреми да ми вдигне скандал, да започне спор с безумни аргументи и със силни викове. с което притеснява семейството ми, а и другите съседи. Затова искам да се посъветвам и с вас относно какво друго може да се предприеме – да повикам полиция (с какъв претекст?); да си наема адвокат; да търся съдействие от кмета; да подам някъде (къде?) жалба?


Благодаря от сърце за помощта


 

Претенции за граници на имот (УПИ)
==================================

 

Здравейте, г-н Бъчваров,


в подобни случаи обикновено се процедира с обаждане на тел. 112, за да дойдат полицаи на място и да бъде съставен предупредителен протокол на съседа Ви. Ако няма резултат и от това действие, съветът ми е да се консултирате с адвокат, специалист по наказателно право, който ще прецени необходимостта от жалба в полицията и прокуратурата. 


Поздрави,  

адв. Николина Митова  

тел. 0898 303092




Здравейте, адв. Митова,


благодаря за бързия отговор. Ще имам предвид опцията за жалба към общината, технически отдел.


А може ли да ме посъветвате за частта с психическия тормоз, в какъв претенциите на съседа се превръщат. На практика не мога да стоя в задния си двор, без да се появят и да се развикат без никаква провокация от моя страна. Това започва да пречи и на съседите, но главно на мен и семейството ми. На няколко пъти се отправят и заплахи за саморазправа.


поздрави,  

Янко Бъчваров




Здравейте, г-н Бъчваров,


след като съседът Ви има претенции към границата, би следвало той да извърши геодезическо заснемане. Вие можете да подадете жалба към общината,технически отдел, като опишете цялата фактическа обстановка с цел да бъде извършена проверка на място.


Поздрави,  

адв. Николина Митова  

тел. 0898 303092


